

  **ΤΜΗΜΑ ΠΕΡΙΘΑΛΨΗΣ ΚΑΙ ΚΟΙΝΩΝΙΚΗΣ ΜΕΡΙΜΝΑΣ**

 **ΑΝΑΚΟΙΝΩΣΗ**

**Θέμα: « Αναγκαιότητα διασφάλισης πλήρους εμβολιαστικής κάλυψης έναντι της ιλαράς των μαθητών και εκπαιδευτικών σε όλες τις εκπαιδευτικές Βαθμίδες της χώρας. »**

**Το Τμήμα Δημόσιας Υγιεινής της Διεύθυνσης Δημόσιας Υγείας της Περιφέρειας Δυτικής Ελλάδας, με αφορμή την επιδημική έξαρση ιλαράς στην Ελλάδα ανακοινώνουν τα παρακάτω:**

Η ιλαρά είναι ιογενής λοίμωξη που οφείλεται στον ιό της ιλαράς. Μεταδίδεται από άτομο σε άτομο  ***αερογενώς,*** ***με σταγονίδια και με άμεση επαφή με ρινικές ή φαρυγγικές εκκρίσεις ασθενών.*** Σπανιότερα, μεταδίδεται μέσω αντικειμένων προσφάτως μολυσθέντων με ρινοφαρυγγικές εκκρίσεις.

 Ο ιός της ιλαράς μπορεί να παραμείνει σε μολυσμένες επιφάνειες και στον περιβάλλοντα χώρο (σε σταγονίδια) >2ωρο μετά την αποχώρηση του ασθενούς , που βρίσκεται σε εξέλιξη.

 Κατά την περίοδο ***2016-17*** έχουν καταγραφεί περισσότερα από ***14.000*** περιστατικά σε ***όλη την Ευρώπη και 41 θάνατοι***.

Μέχρι τις ***11/01/2018 στην Ελλάδα*** έχουν καταγραφεί ***1068*** κρούσματα ιλαράς*,* με μεγαλύτερη συχνότητα στη ***Νότια Ελλάδα***.

Αφορά κυρίως μικρά παιδιά από κοινότητες Ρομά, ***καθώς και άτομα 25-44 ετών από το γενικό πληθυσμό που είναι επίνοσα στην ιλαρά.
Η επιδημιολογική επιτήρηση και η έγκαιρη εφαρμογή προληπτικών μέτρων (εμβολιασμοί), αποτελούν τα πλέον ενδεδειγμένα μέτρα για τον έλεγχο της νόσου.***

Σύμφωνα με την από 21/9/2017 εγκύκλιο του Υπουργείου Υγείας με θέμα «Επιδημική έξαρση Ιλαράς- εμβολιασμός» συστήνεται: **Άμεσος εμβολιασμός**  ***με το εμβόλιο ιλαράς-ερυθράς-παρωτίτιδας (MMR) όλων των παιδιών, των εφήβων και των ενηλίκων, που δεν έχουν εμβολιαστεί με τις απαραίτητες δόσεις.***

Σύμφωνα με το Εθνικό Πρόγραμμα Εμβολιασμών**: *παιδιά, έφηβοι και ενήλικες που γεννήθηκαν μετά******το 1970 και δεν έχουν ιστορικό νόσου, πρέπει να είναι εμβολιασμένοι με 2 δόσεις εμβολίου για την ιλαρά (με την μορφή******μονοδύναμου ή μικτού εμβολίου MMR).******Λόγω******της επιδημικής έξαρσης ιλαράς****, συστήνεται η διενέργεια της****1ης δόσης****,* ***του εμβολίου MMR στην ηλικία των 12 μηνών και η διενέργεια της 2ης δόσης τρεις (3) μήνες μετά την 1η δόση ή σε περίπτωση υψηλού κινδύνου μπορεί να γίνει με μεσοδιάστημα τουλάχιστον 4 εβδομάδων από την 1η δόση.***

 ***Τέλος, όλοι οι γονείς, ιδιαίτερα αυτοί που έχουν μεγαλύτερα παιδιά να ελέγξουν άμεσα τα βιβλιάρια υγείας των παιδιών τους στον παιδίατρό τους.***

***Το εμβόλιο MMR χορηγείται δωρεάν και συνταγογραφείται για τους μεν ασφαλισμένους από όλους τους γιατρούς, για δε τους ανασφάλιστους από τους γιατρούς των δημοσίων δομών υγείας.***